text: Så farlige kan landbrugsmaskiner være
  23 april 2014 kl. 16.13
  Kun et mirakel reddede Ronni Bunde Ladefogeds liv, da han en mørk aften kørte ind i en plov bag på en traktor. Han efterlyser et større ansvar for dem, der kører de store maskiner.
  En mørk aften på Tingvejen var Ronni Bunde Ladefoged på vej hjem til Esbjerg, da han pludselig kører op i plov spændt fast på en traktor. Der er hverken lys på traktor eller ploven, og Ronni Bunde Ladefoged når kun lige at flytte hovedet de fem centimeter, der redder hans liv.
  - Det er et mirakel, at jeg overlevede. Hvis min kone og søn havde kørt med på deres sædvanlige pladser, var de højest sandsynlig døde nu, siger Ronni Bunde.
  Ulykken skete for to år siden, men Ronni Bunde Ladefoged bliver stadig vred i dag, hvis han ser en traktor uden lys på. I stedet for at miste kone og barn venter hans kone i dag sit barn nummer to.
  